Kala-kala Pejabat Indis ngongkon para jongos angkut-angkut barang sing dibutuhaké karo Pamérintah Kolonial Walanda utawa dadi para tukang angkut transportasi darat sing pas durung ana transportasi mesin, kaya déné sepur lan mobil. Para Jongos ana sing urip kepénak mélu para Pejabat Indis, uga ana sing ora kopèn mung dadi kacung sing ora ana ajiné. Jongos bisa diistilahaké dadi budak belian sing gampang didagangaké yèn para Pejabat Indis bosen utawa ijol amarga kerjané ora bener . Jumlahé bisa atusan mapan ana ing Omah Indis. Kabèh mau diwènèhi spesialisasi gawéan sing kerjané kaya kuli sing lèrèné kèri nanging kerjané abot banget. Yèn Jongos mau mati dijarké waé karo sing duwé, amarga dianggep kaya budak mulané kala-kala dikubur ora samestiné.